钦定古今图书集成/明伦汇编/氏族典/第462卷 > 《廖用贤尚友录》 > 顾众
## 钦定古今图书集成/明伦汇编/氏族典/第462卷 > 《廖用贤尚友录》 > 顾众

按《晋书顾众传》，“众字长始，吴郡吴人。元帝为镇东将
军，命为参军，以讨华轶功，封东乡侯。及践祚，征拜驸
马都尉，奉朝请，转尚书郎，除鄱阳太守。王敦平，除太
子中庶子，为义兴太守。苏峻反，王师败绩，众还吴，潜
图义举，吴中人士同时响应。峻遣将弘徽鼓行而前，
众要击破之。峻平，拜丹杨尹、本国大中正，入为侍中”，
转尚书，咸康末，以母忧去职。穆帝即位，征为领军，迁
尚书仆射。永和二年卒，谥曰靖。长子昌嗣，为建康令。
第三子会，中军谘议参军。